Scuderia Ferrari

Baineann an t-alt seo leis an fhoireann Foirmle a hAon. Má tá suim agat sa dhéantóir carranna, féach Ferrari (comhlacht).
Roinn rásaíochta den mhonaróir carranna daorluachacha Ferrari is ea Scuderia Ferrari (Iodáilis: [skudeˈriːa ferˈraːri]), atá ag glacadh páirte i bhFoirmle a hAon faoin ainm Scuderia Ferrari HP.  Is í Scuderia Ferrari an fhoireann Fhoirmle a hAon is sine agus is rathúla atá ann, tar éis dóibh a bheith san iomaíocht i ngach craobh dhomhanda ó shéasúr Foirmle a hAon sa bhliain 1950. Tugtar “An tEach Léimneach” (Iodáilis: il Cavallino Rampante nó il Cavallino go simplí) ar an fhoireann freisin, mar thagairt don chapall sa lógó.

Bhunaigh Enzo Ferrari an fhoireann, chun gluaisteáin a rinne Alfa Romeo a rásáil ar dtús, ach faoi 1947 thosaigh Ferrari ag tógáil carranna dá chuid féin. Tá clú ar an bhfoireann freisin mar gheall ar a lucht tacaíochta paiseanta, ar a dtugtar na tifosi. Meastar gurb é Grand Prix na hIodáile ag Monza rás baile na foirne.

 Naisc sheachtracha 

 Tagairtí 

Catagóir:Gluaisteáin
Catagóir:Iontrálaithe Foirmle a hAon
Catagóir:Ferrari i mótarspórt